กระทรวงแรงงาน เปิดรับแรงงานไทยไปทำงานเกาหลี ประเภทกิจการเกษตรปศุสัตว์ เปิดลงทะเบียนแล้ววันนี้ถึง 24 พฤศจิกายนนี้
นายไพโรจน์ โชติกเสถียร อธิบดีกรมการจัดหางาน กล่าวว่า การทดสอบภาษาเกาหลีและทักษะการทำงาน (Point System) ครั้งที่ 10 เพื่อสมัครไปทำงานสาธารณรัฐเกาหลี ตามระบบการจ้างแรงงานต่างชาติ (EPS) โดยในรอบนี้ได้รับโควตาผู้สอบผ่านประเภทงานเกษตร/ปศุสัตว์ (เพศชาย) จำนวน 1,000 คน หลังจากทดสอบจะประกาศรายชื่อผู้ที่มีคะแนนรวมสูงสุดลงมาจนครบจำนวนที่กำหนดตามโควตา จะมีสิทธิยื่นใบสมัครไปทำงานสาธารณรัฐเกาหลี ตามระบบการจ้างแรงงานต่างชาติ (EPS) และขึ้นทะเบียนไว้ 2 ปี ผู้ที่ประสงค์จะสมัครไปทำงานสาธารณรัฐเกาหลี สามารถลงทะเบียนเพื่อเลือกวันที่จะสมัครได้ที่ toea.doe go.th โดยไม่ต้องใส่ www. ตั้งแต่บัดนี้จนถึงวันวันที่ 24 พฤศจิกายน 2564 และผู้สมัครต้องยื่นใบสมัครด้วยตนเอง ณ ศูนย์รับสมัครกรุงเทพมหานคร บริเวณชั้น 1 อาคารสำนักงานประกันสังคมกรุงเทพมหานครพื้นที่ 3 ถนนมิตรไมตรี ดินแดง กรุงเทพมหานคร ระหว่างวันที่ 24 – 28 พฤศจิกายน 2564 เวลา 08.00 น. – 15.00 น. สำหรับผู้ที่ต้องการเดินทางไปทำงานต่างประเทศ สามารถขอรับคำปรึกษาจากเจ้าหน้าที่ได้ที่สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ เพื่อป้องกันการหลอกหลวงจากสายนายหน้าเถื่อนและสูญเสียเงินโดยไม่ได้งานอธิบดีกรมการจัดหางาน กล่าวต่อด้วยว่า การเดินทางไปทำงานที่สาธารณรัฐเกาหลี หรือเกาหลีใต้ ระหว่างรัฐต่อรัฐตามข้อตกลงระหว่างไทยกับเกาหลีใต้ ภายใต้ระบบการจ้างแรงงานต่างชาติ (EPS) เป็นระบบที่เกาหลีใต้ให้แรงงานต่างชาติไร้ฝีมือเข้าไปทำงานในประเทศอย่างถูกต้องตามกฎหมาย เพื่อแก้ไขปัญหาขาดแคลนแรงงาน ซึ่งระบบ EPS เป็นข้อตกลงระหว่างเกาหลีใต้กับประเทศอื่นๆ อีก 16 ประเทศ หนึ่งในนั้นคือประเทศไทยด้วย ซึ่งแรงงานไทยที่มีความต้องการจะไปทำงานที่เกาหลีใต้ต้องผ่านระบบนี้ และต้องมีการทดสอบภาษาเกาหลีใต้ และความรู้ความสามารถพื้นฐานเบื้องต้นการทำงานในเกาหลีใต้ ปัจจุบันมีแรงงานไทยที่ทำงานในเกาหลีอย่างถูกต้องตามกฎหมายประมาณกว่า 20,000 คน แต่มีแรงงานผิดกฎหมายนับแสนคน เนื่องจากเกาหลีใต้เป็นประเทศหนึ่งที่มีค่าตอบแทนสูง แต่มีปัญหาเนื่องจากทดสอบภาษาเกาหลีไม่ผ่าน จึงมักลักลอบเข้าไปทำงานผู้สนใจสามารถสอบถามรายละเอียดเพิ่มเติมได้ที่ กองบริหารแรงงานไทยไปต่างประเทศ โทร. 0 2245 9429 0 2245 6716 ในวันเวลาเวลาราชการ หรือโทรสายด่วน 1506 กด 2 หรือสายด่วนกรมการจัดหางาน โทร. 1694